Olden gamle kirke

**Olden gamle kirke** er en korskirke fra 1759 i Stryn kommune, Nordfjord, Vestland fylke.

Byggverket er i tre og har 250 plasser.

Kirken ligger i Nordfjord prosti i Bjørgvin bispedømme.

## Historie
Utgraving under gulvet i den nåværende gamlekirken i 1970 viste at det har stått en stavkirke på det samme stedet, trolig bygd omkring år 1300. Denne var formet som en langkirke med 1,2 meter brei grunnmur, et 11 meter langt og 7 meter bredt skip, 6 meter langt og 5 meter bredt kor og svalgang utenfor. Stavkirken ble revet i 1746 og erstattet av en tømmerkirke som ble ødelagt av storm i 1757. I 1759 ble det bygd en ny, solid tømmerkirke i korsform, den eneste i Nordfjord, for å tåle den sterke vinden. Deler av materialene fra stavkirken ble blant annet brukt som undergulv i denne kirken. Grunnplanen danner et gresk kors (med like lange korsarmer). Kirken er kledt med liggende, hvitmalte bord utvendig, og er ubehandlet og umalt innvendig. Koret i den østre korsarmen er skilt fra resten med et korskille av dreide spiler. Kirkebenkene har dører, noen med bumerker og forbokstaver som viser hvor visse slekter hadde faste plasser. En av dørene er merket med årstallet 1662.

Da kirken stod ferdig i 1759, var Peder Pederson Tonning d.y., som blant annet drev handel i Olden, eier. Olden sogn kjøpte kirken i 1893 for 3300 kroner, men da var det meste av jordeiendommene som kirken eide tidligere, allerede solgt ut.

Kirken har ikke oppvarming eller elektrisk lys, og i 1934 ble det bygd en ny brukskirke i Olden, Olden nye kirke.

Etter 1934 har gamlekirken ikke vært benyttet som vanlig sognekirke, men det er tradisjon for å holde gudstjeneste der på 17. mai og olsokdagen. I de siste åra har kirken dessuten blitt brukt til sommerkonserter.


File:Olden Old Church Sogn og Fjordane interior panorama 2015-04-28.JPG|Fortegnet utbrettsbilde av det umalte interiøret i den korsformede kirkebygningen. Kirkedør mot vest sees til høyre, tønneformet prekestol i empirestil til venstre for midten, alter i koret i østenden bak et korskille av dreide spiler og madonnafigur i nordfløyen til venstre. Legg merke til krekser på mannssida, hatteknagger lagd av greiner. 



File:Olden Old Church Sogn og Fjordane Altarpiece02 2015-04-28.JPG|Altertavle med årstall 1772, trolig lagd i Bergen av Vallentin Wedel. Motiv fra nattverden med skulpturer av Moses og Johannes Døperen på sidene. Over er initialene til Peder Pederson Tonning d.y., han som ga altertavla.
File:Olden Old Church Sogn og Fjordane Monograms 2015-04-28.JPG|Treplakett fra 1760 over hovedinngangen inne i kirken med initialene til kirkeeier P.P. Tonning og kona Elise Cathrine samt teksten «Når Gud er med, hvem kan da være mot» på latin.
File:Olden Old Church Sogn og Fjordane old photo 2015-04-28.JPG|«Den modne alder», håndkolorert foto tatt av Rasmus Liseth 1910 som viser de 32 eldste mennene i bygda iført røde «nisseluer». På veggen er hatteknagger av bjørketopper med greiner.



File:Olden Old Church Sogn og Fjordane Altar01 2015-04-28.jpg|Alter med altertavle med motiv fra Jesu korsfestelse øverst.
File:Olden Old Church Sogn og Fjordane Painting Jesus 2015-04-28.jpg|Maleri av Jesus Kristus med tornekrone og knekt havreaks. Bildet er ellers blant annet merket med Christian IVs monogram (konge over Danmark og Norge 1588-1648)
File:Olden old church Sogn og Fjordane statue 2015-04-28.jpg|Spansk barokk madonnaskulptur i stein gitt av kunstmaleren William Henry Singers kone på 1940-tallet
File:Olden old church Sogn og Fjordane Painting child 2015-04-28.jpg|Barneportrett fra 1711, trolig av Rasmus P. Tonning


## Referanser


## Eksterne lenker
* 
*